Diari Oficial de la Generalitat Valenciana


Sumari del DOGV 6945, del 17-01-2013 (2013/414)

RESOLUCIÓ de 21 de desembre de 2012, del director general de Producció Agrària i Ramaderia, per la qual s'aprova el Pla d'Innovació Tecnològica, per a l'exercici 2013, per a les ajudes destinades a la promoció de noves tecnologies en maquinària i equips agraris, regulades per l'Orde 23/2010, de 6 de juliol, de la Conselleria d'Agricultura, Pesca i Alimentació, i pel Reial Decret 456/2010, de 16 d'abril.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6945

Data del DOGV
:   17-01-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/414


Data del document
:   21-12-2012

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Anàlisi jurídica

 Descriptors 

:   * Conselleria de Presidència i Agricultura, Pesca, Alimentació i Aigua
    * ajuda pública

RESOLUCIÓ de 21 de desembre de 2012, del director general de Producció Agrària i Ramaderia, per la qual s'aprova el Pla d'Innovació Tecnològica, per a l'exercici 2013, per a les ajudes destinades a la promoció de noves tecnologies en maquinària i equips agraris, regulades per l'Orde 23/2010, de 6 de juliol, de la Conselleria d'Agricultura, Pesca i Alimentació, i pel Reial Decret 456/2010, de 16 d'abril. [2013/414]  
L'Orde 23/2010, de 6 de juliol, de la Conselleria d'Agricultura, Pesca i Alimentació, instrumenta a la Comunitat Valenciana el Reial Decret 456/2010, de 16 d'abril, pel qual s'establixen les bases reguladores de les ajudes per a la promoció de noves tecnologies en maquinària i equips agraris (DOCV 6313, 19.07.2010), s'establix en l'article 5 que les màquines i els equips agraris subvencionables han d'estar inclosos dins del Pla d'Innovació Tecnològica aprovat per a cada convocatòria d'ajudes, i es faculta, en la disposició final segona, la Direcció General de Producció Agrària de la Conselleria d'Agricultura, Pesca i Alimentació perquè emeta els actes, les resolucions i les instruccions que siguen necessaris per a l'aplicació d'esta orde.  
  
Per això, resolc:  
  
Apartat primer  
L'Orde 23/2010, de la Conselleria d'Agricultura, Pesca i Alimentació, per a l'aplicació a la Comunitat Valenciana del Reial Decret 456/2010, de 16 d'abril, pel qual s'establixen les bases reguladores de les ajudes per a la promoció de noves tecnologies en maquinària i equips agraris, s'establix en l'article 5 que el Pla d'Innovació Tecnològica serà aprovat per a cada convocatòria d'ajudes. D'acord amb això, s'aprova el Pla d'Innovació Tecnològica, per a l'exercici 2013, amb la relació baremada de maquinària i equips subvencionables que s'indiquen en l'annex I.  
  
Apartat segon  
El règim de recursos que és procedent és el recurs de reposició que cal interposar en el termini d'un mes davant del mateix òrgan que el va dictar, de conformitat amb allò que es disposa en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé directament recurs contenciós administratiu en el termini de dos mesos davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb allò que es disposa en els articles 10 i 46 de la Llei de Jurisdicció Contenciosa Administrativa.  
  
València, 21 de desembre de 2012.- El director general de Producció Agrària i Ramaderia, p. s. (articles 2 y 3 del Decret 113/2011, de 2 de setembre, del Consell; DOCV 6602, 6.09.2011), el secretari autonòmic d'Agricultura, Pesca, Alimentació i Aigua: Joaquín Vañó Gironés.  
  
  
  
ANNEX I  
  
Pla d'Innovació Tecnològica i Barem  
  
1. Tecnificació de les faenes de preparació del sòl  
Barem: 2 punts  
1.1. Equips d'anivellació amb làser  
1.2. Desempedregadores  
1.3. Aclotadores i obri-rases  
1.4. Conformadores de sòl per a alguns cultius hortícoles, per a cítrics, etc.  
  
2. Tecnificació de les faenes de sembra i plantació  
Barem: 2 punts  
2.1. Sembradores de sembra directa  
2.2. Sembradores de precisió  
2.3. Equips combinats de sembra i preparació del terreny  
2.4. Transplantadores semiautomàtiques i automàtiques  
  
3. Tecnificació de les faenes culturals  
Barem: 2 punts  
3.1. Equips especials (autoguiats i robotitzats) de desherbatge mecànic  
  
4. Distribució i manipulació de productes fitosanitaris, adobs i esmenes  
Barem: 3 punts  
4.1. Aplicador-enterrador de fem, compost i fangs.  
4.2. Nous equips de tractaments fitosanitaris.  
4.3. Nous equips d'aplicació d'herbicides.  
4.4. Nous equips de distribució de fertilitzants minerals.  
4.5. Emmagatzemament i distribució d'adobs líquids.  
4.6. Equips autopropulsats per a adobament i tractaments en el cultiu de l'arròs  
  
5. Equips de col·locació i recollida de proteccions plàstiques  
Barem: 2 punts  
5.1. Desenrotlladors i tuneladors  
5.2. Equips combinats de sembra, plantació o trasplantament i encoixinament  
5.3. Recollidores de plàstics  
  
6. Mecanització de les faenes de poda i eliminació de residus  
Barem: 3 punts.  
6.1. Prepodadores per a fruiters i cítrics  
6.2. Prepodadores i defoliadors per a vinya  
6.3. Equips de poda automàtica  
6.4. Recollidores, trituradores i embaladores de restes de poda  
6.5. Equips per a trituració i incorporació al sòl de restes del cultiu anterior  
6.6. Embaladores de palla i arròs  
6.7. Equips especials per a arrancada de cultius llenyosos  
  
7. Recol·lecció mecanitzada de productes agrícoles  
Barem: 3 punts.  
7.1. Recol·lectores d'hortalisses  
7.2. Vibradores per a olivera, ametler i altres fruiters  
7.3. Recol·lectores per a vinya i olivera, i remolcs especials  
7.4. Plataformes autopropulsades i remolcs adaptats, per a la recol·lecció de fruiters i hortalisses  
7.5. Carretons autopropulsats per a assistència en la recol·lecció d'hortalisses i cítrics  
7.6. Carregadores telescòpiques  
7.7. Segadores lligadores de plantes aromàtiques  
7.8. Recol·lectora de cultiu en hivernacle  
  
8. Millora de les instal·lacions d'hivernacles i vivers destinats a producció hortícola  
Barem: 1 punt  
8.1. Equips especials de tractaments i fertirrigació  
8.2. Equipament automàtic per a hivernacles  
8.3. Sembradores de precisió  
8.4. Mescladores de substrat  
8.5. Lligadores i altres equips de faenes connexes  
  
9. Altres  
Barem: 1 punt  
9.1. Plataformes per al transport per carretera de maquinària agrícola  
9.2. Maquinària per a l'adequació de les conduccions d'aigua de reg  
9.3. Altres tipus de maquinària que complisquen els fins del Pla d'Innovació a criteri de l'òrgan competent amb un informe previ tècnic